DOI .td_uid_2_610cc200b2b8d_rand.td-a-rec-img{text-align:left}.td_uid_2_610cc200b2b8d_rand.td-a-rec-img img{margin:0 auto 0 0} L-eks surġent tal-Pulizija Simon Schembri ingħata kumpens finanzjarju mill-Gvern b'rabta mal-inċident li esperjenza il-qadi ta' dmirijietu. L-inċident kien seħħ fil-15 ta' Mejju tal-2018. Simon Schembri spiċċa jsofri minn ġrieħi serji u b'diżabilità permanenti wara li kien tkaxkar għal diversi metri minn sewwieq ta' karozza li ma obdiex l-ordnijiet tal-Pulizija. Ix-xufier kien tressaq il-Qorti akkużat bl-attentat ta' qtil ta' Schembri u bħalissa qed jistenna li jgħaddi ġuri fil-Qorti. Permezz tal-avukat tiegħu Simon Schembri kien għamel att ġudizzjarju fil-Qorti Ċivili li fih talab għal kumpens fuq id-danni li sofra waqt li kien qed jaqdi d-dmirijiet tiegħu bħala Surġent tal-Pulizija. Jingħalqu l-provi kontra Liam Debono talli tajjar lil Simon Schembri Din it-talba ġiet ikkunsidrata mill-Ministeru għall-Intern, is-Sigurtà Nazzjonali u l-Infurzar tal-Liġi, wara li ntalbu pariri neċċessarji mill-awtoritajiet konċernati. Sussegwentament, il-Kabinett iddeċieda favur il-kumpens finanzjarju lis-Surġent Simon Schembri bħala ex gratia. Waqt l-iffirmar tal-ftehim għall-ħlas ex gratia, il-Ministru għall-Intern Byron Camilleri qal li minkejja li l-Gvern ma kellu x'jaqsam xejn ma' dan l-inċident ikrah, permezz ta' dan il-qbil qiegħed jagħti faraġ u kumpens lil Simon Schembri u l-familja tiegħu hekk kif bħala uffiċjal pubbliku sofra minn inċident waqt il-qadi ta' dmirijietu. Il-Gvern m'aġixxiex biss f'dan il-każ, iżda nieda skema ta' Benefiċċji għal inċidenti Personali fuq ix-Xogħol. B'hekk din l-iskema se tkun ta' appoġġ f'każ li jinqala' xi inċident waqt il-qadi ta' dmirijiethom b'mekkaniżmi li huma stabbiliti. Il-Ministru Camilleri tenna illi l-Pulizija għandhom dejjem ikunu rispettati waqt ħidmiethom hekk kif dawn ta' kuljum qegħdin hemm għas-servizz tal-poplu u biex josservaw iż-żamma tal-ordni pubblika. Camilleri temm jgħid illi dan l-inċident ma jirriflettix is-sentiment tal-Maltin u l-Għawdxin dwar l-uffiċjali fil-korp tal-pulizija. Simon Schembri mhux wieħed mill-pulizija tat-traffiku investigati Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_610cc200b2e6b_rand.td-a-rec-img{text-align:left}.td_uid_3_610cc200b2e6b_rand.td-a-rec-img img{margin:0 auto 0 0}